<classify> Simba ilimpeleka Kiemba Azam FC kwa mkopo hadi msimu ulipokwisha lakini Azam imesema haitaendelea naye kutokana na kutoonesha kiwango kizuri.Msemaji wa Simba Haji Manara alisema jana kuwa mchezaji huyo hawatamrudisha hivyo kama ana timu ya kwenda anaweza kwenda kwa ajili ya kulinda kiwango chake.Hatuna mpango na Kiemba, tunaendelea na usajili wa wachezaji wengine ambao watatusaidia msimu ujao, hivyo kama ana timu ya kwenda anaweza kuendelea, alisema.Wakati huo huo, Manara alisema suala la Kocha mpya litawekwa wazi hivi karibuni na kwamba idadi ya waliojadiliwa ni wanne.Simba kwa sasa haina kocha mkuu baada ya kushindwana na kocha Goran Kopunovic kwa vile alitaka kiasi kikubwa cha fedha kwa mkataba usiozidi mwaka mmoja.Kuhusu usajili wa wachezaji wa kimataifa, Manara alisema utaanza hivi karibuni kulingana na kile kilichopendekezwa na aliyekuwa Kocha wao Goran Kopunovic.  <topic>: MICHEZO 